Անշարժ գույքի զարգացում

**Անշարժ գույքի կառուցապատում** (), շենքերի վերանորոգման և վերավարձակալության, չմշակված հողերի գնման և անշարժ գույքին վերաբերող նմանատիպ այլ բիզնես գործընթացների ամբողջություն։ 

Անշարժ գույքի մշակողները այն մարդիկ և ընկերություններն են, որոնք համակարգում են այս բոլոր գործողությունները՝ գաղափարները թղթից անշարժ գույքի վերածելով։

Անշարժ գույքի կառուցապատման գործընթացն էականորեն տարբերվում է շինարարությունից, չնայած շատ կառուցապատողներ նույնպես ղեկավարում են շինարարության գործընթացը:

Կառուցապատողները գնում են հող, ֆինանսավորում են անշարժ գույքի գործարքներ, կառուցում կամ առաջարկում են նախագծերի իրագործում, վերահսկում և կազմակերպում են զարգացման գործընթացը սկզբից մինչև վերջ։ Կառուցապատողները սովորաբար մեծագույն ռիսկի են դիմում անշարժ գույքի ստեղծման կամ վերանորոգման հարցում և ստանում են ամենամեծ պարգևները: Սովորաբար, կառուցապատողները գնում են հողատարածք, որոշում են գույքի շուկայավարումը, մշակում են շենքի նախագիծը, ստանում են անհրաժեշտ հանրային հաստատում և ֆինանսավորում, կառուցում են անշարժ գույքը և ի վերջո, վաճառում այն:

## Անշարժ գույգի զարգացման կազմակերպում
Մշակող թիմը կարող է հավաքագրվել տարբեր ձևերով: Օրինակ, խոշոր ընկերությունը կարող է ներառել բազմաթիվ ծառայություններ՝ ճարտարապետությունից մինչև ճարտարագիտություն: Մեկ այլ օրինակ կարող է լինել զարգացող ընկերություն, որը բաղկացած է տնօրենից և մի քանի աշխատակիցներից, որոնք վարձում կամ պայմանագրեր են կնքում այլ ընկերությունների և մասնագետների հետ՝ համապատասխան ծառայությունների համար։

Բարդ ծրագրի համար, որոնց բնորոշ է բնապահպանական, տնտեսական և քաղաքական խնդիրներ լուծելու անհրաժեշտություն, մասնագետների թիմ հավաքելը կարևոր է: Մշակող և համակարգող թիմիի հաջողությունը կախված է մի շարք փոխկապակցված գործողությունների արդյունավետ և ժամանակին համակարգելու և ղեկավարելու կարողությունից։

Մշակման գործընթացը պահանջում է բազմաթիվ մասնագետների առկայություն՝ ճարտարապետներ, լանդշաֆտային ճարտարագետներ, քաղաքացիական ինժեներներ, շուկայի խորհրդատուներ՝ պահանջարկը որոշելու համար, իրավաբաններ, որոնք կկարգավորեն համաձայնագրերը և կառավարության հաստատումները, բնապահպանական մասով խորհրդատուներ և հողի ինժեներներ՝ վերլուծելու տեղանքի ֆիզիկական սահմանափակումները և շրջակա միջավայրի վրա ազդեցությունները, վարկատուներ՝ ֆինանսավորում ապահովելու համար: Ծրագրի գլխավոր կապալառուն վարձում է ենթակապալառուների՝ ճարտարապետական ​​նախագծերը կյանքի կոչելու համար:

## Հողի մշակում
Պոտենցիալ զարգացման համար չօգտագործված հողերի գնումը երբեմն անվանում են սպեկուլյատիվ զարգացում:

Հողամասերի ենթաբաժանումը համայնքների զարգացման հիմնական մեխանիզմն է: Տեխնիկական ենթաբաժանումը նկարագրում է իրավական և ֆիզիկական քայլերը, որոնք կառուցապատողը պետք է ձեռնարկի չմշակված հողը զարգացած հողի վերածելու համար: Այս բաժանումը համայնքի աճի կենսական մասն է, որը որոշում է հողօգտագործումը և ենթակառուցվածքները, ներառյալ ճանապարհները, ջրահեռացման համակարգերը, կոյուղագիծը և կոմունալ ծառայությունները:

Հողատարածքի կառուցումը կարող է լինել ամենամեծ ռիսկը, քանի որ այն կախված է պետական ​​հատվածից, ու նաև ներառում է երկար ներդրումային շրջան՝ առանց դրամական միջոցների դրական հոսքերի, բայց կարող է նաև լինել ամենաեկամտաբերը:

Ենթաբաժանման ավարտից հետո կառուցապատողը սովորաբար հողը շուկա է դուրս բերում՝ բնակարան, պահեստ կամ առևտրի կենտրոն կառուցելու համար։

## Ծանոթագրություներ

Կատեգորիա:Անշարժ գույք
Կատեգորիա:Բիզնես
Կատեգորիա:Ծրագրերի կառավարում
Կատեգորիա:Ճարտարապետություն
Կատեգորիա:Մասնագիտություններ
Կատեգորիա:Շինարարություն